Hello, Crochet: Anisa Fielding,Cornel Strydom,Elsbeth Eksteen Graffiti Boeke
Soek resultate: Elsbeth Eksteen
Lulu droom daarvan om eendag 'n modeontwerper te word. Niks is vir haar lekkerder as om pragtige ontwerpe in haar rooi tekenboek te skets nie.
Die skool beplan 'n spesiale verjaardagfees. 'n Groot fees met lekker kos, 'n pretpark en speletjies. Daarom vra die skoolhoof vir Lulu om nuwe uniforms vir die trompoppies te ontwerp. Iets asemrowends! Iets la-di-da waarmee hulle by die fees gaan optree.
Maar ongelukkig is daar 'n vreeslike misverstand - en Lulu verbrou haar enigste kans om die uniforms te ontwerp.
Lulu droom daarvan om 'n modeontwerper te word, nes haar ma en pa. Daarom is sy sommer baie in haar noppies toe Tannie Tula-Belle haar vra om 'n rok vir die operakonsert te ontwerp. Maar dit lyk of tannie Tula-Belle haar moeilikste kliënt gaan wees...
En kort voor lank moet Lulu help om die operakonsert te red ...
'n Heerlike boek vir jong lesers wat op soek is na humor en 'n lekker spannende storie - met Elsbeth Eksteen se fantastiese volkleurillustrasies wat bydra tot die pret!
Lulu droom daarvan om 'n modeontwerper te word, nes haar ma en pa. Niks is vir haar lekkerder as om ontwerpe in haar rooi tekenboek te maak nie. Sy is baie opgewonde toe hulle balletjuffrou aankondig hulle gaan 'n spesiale konsert vir die jaarafsluiting hou. Lulu gaan nie net die rol van die meerminprinses dans nie - sy gaan ook die kans kry om 'n paar van die wonderlike uitrustings self te ontwerp!
Maar die tweeling, Alex en Alet, hou niks van ballet nie. Hulle terg gedurig vir Lulu en Carmen oor die balletklasse. Toe Alex boonop per ongeluk 'n rol in die balletkonsert losslaan, is die gort gaar.
Sal hy die spesiale seerowerprins-uitrusting dra wat Lulu vir hom ontwerp het?
Of gaan die balletkonsert 'n groot flop wees ...?
'n Lekker-lees boek vir jong lesers wat op soek is na humor en 'n lekker spannende storie - met Elsbeth Eksteen se fantastiese volkleurillustrasies wat bydra tot die pret!
Lulu wil 'n modeontwerper word. Nes haar pa en ma. Niks maak haar gelukkiger as om fantastiese ontwerpe in haar tekenboek te skets nie. Eendag gaan haar klere nog op die loopplanke van Parys en Milaan pryk - wag maar!
Asof dit nie genoeg is nie, gryp 'n wegholbrak een middag ná skool Lulu se kosbare sketsboek en hardloop daarmee weg.
Maar dit is net die begin van 'n holderstebolder-avontuur met 'n hondetrourok, 'n beroemde aktrise en meters en meters van die allermooiste materiaal...